Diari Oficial de la Generalitat Valenciana


Sumari del DOGV 8242, del 26-02-2018 (2018/1385)

RESOLUCIÓ de 12 de febrer de 2018, de la Conselleria d'Educació, Investigació, Cultura i Esport, per la qual s'autoritza el centre privat d'Educació Secundària Escuela Familiar Agraria Torre-Aledua, de Llombai, per a impartir un cicle formatiu en la modalitat semipresencial o a distància.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8242

Data del DOGV
:   26-02-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/1385


Data del document
:   12-02-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Llombai
    * centre d'ensenyament

RESOLUCIÓ de 12 de febrer de 2018, de la Conselleria d'Educació, Investigació, Cultura i Esport, per la qual s'autoritza el centre privat d'Educació Secundària Escuela Familiar Agraria Torre-Aledua, de Llombai, per a impartir un cicle formatiu en la modalitat semipresencial o a distància. [2018/1385]  
1. L'expedient ha sigut iniciat a instància del representant de la titularitat del centre privat d'Educació Secundària Escuela Familiar Agraria Torre-Aledua, de Llombai, València, codi de centre 60150799, que sol·licita autorització davant de la Direcció General de Centres i Personal Docent per a impartir el cicle formatiu de tècnic en la modalitat semipresencial o a distància de la família professional de serveis socioculturals i a la comunitat:  
- Atenció a Persones en Situació de Dependència  
2. La Direcció General de Formació Professional i Ensenyaments de Règim Especial va emetre, amb un informe previ de la Inspecció Educativa, una proposta favorable a l'autorització del cicle en data 2 de novembre de 2017, amb els condicionants següents.  
2.1. Tenint en compte l'article 49 de la Resolució de 19 de juliol de 2017, de la Secretaria Autonòmica d'Educació i Investigació, per la qual es dicten instruccions sobre ordenació acadèmica i d'organització de l'activitat docent dels centres de la Comunitat Valenciana que imparteixen cicles de Formació Professional Bàsica, en el seu apartat 7, estableix que en el cas d'oferta corresponent a centres privats, el centre ha de disposar d'una aula virtual constituïda sobre una plataforma d'aprenentatge en línia, per exemple Moodle, amb una versió estable igual o superior a la versió 3.1. La dita plataforma d'aprenentatge en línia ha de ser accessible a través d'internet i visible per als alumnes matriculats. Amb l'objectiu de facilitar les tasques que ha de realitzar la inspecció educativa sobre les aules virtuals:  
a) La plataforma haurà d'emmagatzemar els registres d'activitat de l'alumnat i el professorat, amb la indicació de les adreces IP de connexió. Aquests registres s'hauran d'emmagatzemar des del dia d'inici de curs fins a, almenys, el 31 d'agost de l'any següent.  
b) El centre haurà de crear un compte d'usuari amb permisos de lectura en totes les aules virtuals adscrites a la Formació Professional en la modalitat semipresencial o a distància, i comunicar tant l'URL com les credencials d'accés al departament que indique la conselleria amb competències en matèria d'educació. A causa de les característiques de les tutories col·lectives que permetran reforçar i practicar els continguts exposats en l'aula virtual, el centre haurà de disposar d'aules dotades dels recursos necessaris per a poder adquirir les capacitats terminals o resultats d'aprenentatge dels diferents mòduls dels cicles que s'autoritzen (aula equipada amb ordinador/projector, aula informàtica, tallers específics, entre d'altres), tot això d'acord amb els espais i els equipaments requerits en la legislació vigent. Les dites aules hauran d'oferir disponibilitat horària per a garantir el desenvolupament de les tutories, tant individuals com col·lectives.  
c) Disposar de connectivitat de banda ampla a les aules que assegure la qualitat del servei (garantir un mínim d'amplada de banda disponible per alumne i alumna), incloent-hi xarxa sense fil.  
d) Disposar de professors de les diferents especialitats amb competència docent en els cicles formatius que es vulguen autoritzar. Aquests professors han de tindre formació en tecnologies de la informació i la comunicació (TIC) i en metodologia d'ensenyament a distància.  
e) Línia telefònica dedicada exclusivament a les hores assignades a tutories individualitzades.  
2.2. De conformitat amb l'article 11.b de l'Ordre de 4 de maig de 2009, de la Conselleria d'Educació, Formació i Ocupació, per la qual es regula l'autorització i l'organització dels ensenyaments de cicles formatius de Formació Professional inicial en la modalitat semipresencial o a distància en centres privats de la Comunitat Valenciana, i la posterior modificació d'aquesta en l'Ordre 78/2010, de 27 d'agost, en la disposició final segona, els materials didàctics han d'estar adaptats a aquesta modalitat d'ensenyament i, en aquest sentit, han de disposar de les següents característiques per a cada mòdul que forme part del cicle formatiu:  
- Guia de l'alumne amb la programació didàctica i la temporalització del mòdul corresponent.  
- Han de facilitar la seua tutorització en línia, a través de diferents mitjans integrats en les unitats temàtiques: fòrums, xats, missatgeria interna, tallers, blogs, etc.  
- Han de disposar d'una versió imprimible i, igualment, han de tindre exercicis pràctics que es puguen realitzar i corregir en línia.  
- Han de tindre activitats d'autoavaluació adaptades al contingut del mòdul.  
3. Basant-se en tot això, la Direcció General de Centres i Personal Docent, en data 19 de gener de 2018, va elevar al conseller d'Educació, Investigació, Cultura i Esport la corresponent proposta de resolució.  
  
4. El centre compleix amb el requisit d'estar autoritzat i impartir els cicles formatius en la modalitat presencial per als quals sol·licita autorització en la modalitat semipresencial o a distància.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, l'Ordre de 4 de juliol de 2008, de la Conselleria d'Educació, per la qual es regula l'organització dels ensenyaments dels cicles formatius de Formació Professional en la modalitat semipresencial o a distància en centres públics de la Comunitat Valenciana; l'Ordre de 4 de maig de 2009, i les modificacions realitzades en l'Ordre 78/2010, de 27 d'agost, de la Conselleria d'Educació, per la qual es regula l'autorització i l'organització dels ensenyaments de cicles formatius de Formació Professional inicial en la modalitat semipresencial o a distància en centres privats de la Comunitat Valenciana; la Resolució de 19 de juliol de 2017, de la Secretària Autonòmica d'Educació i Investigació, per la qual es dicten instruccions sobre ordenació acadèmica i d'organització de l'activitat docent dels centres de la Comunitat Valenciana que imparteixen cicles de Formació Professional.  
Vista la proposta del director general de Centres i Personal Docent, de data 19 de gener de 2018, de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Autoritzar el centre privat d'Educació Secundària Escuela Familiar Agraria Torre-Aledua, amb codi 93862981, situat al carrer Camí del Teular, núm. 16, de Llombai, perquè impartisca en la modalitat semipresencial o a distància:   
- Una unitat del primer curs del cicle formatiu de grau mitjà del títol de Tècnic en Atenció a Persones en Situació de Dependència, en el curs acadèmic 2017-2018.  
- Una unitat del segon curs del cicle formatiu de grau mitjà del títol de Tècnic en Atenció a Persones en Situació de Dependència, en el curs acadèmic 2018-2019.  
  
Segon  
Aquesta disposició tindrà efectes des de la data en què es dicta.  
  
  
Tercer  
Aquesta autorització donarà lloc a les inscripcions establides en l'Ordre de 4 de maig de 2009, de la Conselleria d'Educació, Formació i Ocupació, en el Registre de centres docents de la Comunitat Valenciana.  
  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de l'òrgan que ha dictat l'acte, en el termini d'un mes, comptat des de l'endemà de la notificació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini de dos mesos, comptats des de l'endemà de ser notificada.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 12 de febrer de 2018. El conseller d'Educació, Investigació, Cultura i Esport: Vicent Marzà Ibáñez.